<classify> SERIKALI inafi kiria kulibadilisha Baraza la Taifa la Hifadhi na Usimamizi wa Mazingira NEMC kutoka kuwa baraza na kuwa mamlaka kamili ili litekeleze majukumu yake kwa ufanisi zaidi.Nia hiyo ya serikali imeelezwa juzi na Naibu Waziri, Ofisi ya Makamu wa Rais Muungano na Mazingira, Mussa Sima, kwa wajumbe wa Kamati Kudumu ya Bunge ya Viwanda, Biashara na Mazingira walipotembelea Makao Makuu ya NEMC jijini Dar es Salaam.Kuna kila sababu ya kuifanya NEMC mamlaka kutokana na umuhimu wa mazingira, amesema Simba na kuongeza serikali imekwishatambua suala la kulinda mazingira ya Tanzania ni muhimu mno na kwa hiyo NEMC kama chombo chenye dhamana ya kuhifadhi na kusimamia mazingira kinahitaji kuongezewa nguvu na mamlaka.Mwenyekiti wa kamati, Suleiman Saddiq Murrad alisema pendekezo hilo ndiyo kwanza wanalisikia kutoka upande wa serikali.Kamati kama mshauri wa Bunge tumelipokea, tutalijadili katika vikao vya kamati na kupeleka mapendekezo bungeni, alisema Murrad.Murrad kwa niaba ya kamati, amesifu kazi zinazofanywa na baraza na kuahidi kamati itaendelea kuunga mkono NEMC ili kusudi majukumu ya baraza yatekelezwe kikamilifu. Kuhusu changamoto wanazokumbana nazo hasa upungufu wa watendaji, mwenyekiti alisema kamati itazitolea mapendekezo kwa serikali na suala la upungufu wa wafanyakazi italipa uzito unaostahiki ili baraza lipate watendaji wa kutosha kwa sababu mazingira yanagusa maeneo ya uhai na ustawi wa Taifa.Kamati ilielezwa kwamba kwa sababu ya upungufu wa wafanyakazi zaidi ya miradi 10,000 iliyosajiliwa haikufuatiliwa au kukaguliwa.Waziri wa Nchi, Ofisi ya Makamu wa Rais Muungano na Mazingira, January Makamba amesisitiza baraza lazima lisimamie Sheria ya Mazingira ya Mwaka 2004 katika kutekeleza majukumu yake.Sheria ya Mazingira inampa nguvu mtendaji katika kutimiza majukumu yake hivyo ni lazima kusimamia sheria zilizopo ili kuhakikisha mazingira yanabaki salama, alisema January.Mkurugenzi Mkuu wa NEMC, Dk Samuel Gwamaka aliahidi kutekeleza maelekezo yote yaliyotolewa na kamati na serikali na hasa kusimamia sheria ya mazingira na nyingine ili kuyalinda mazingira ya Tanzania.Kamati ilikagua mradi wa ujenzi wa ofisi mpya za NEMC na kutembelea maabara ya vyura wa Kihansi Chuo Kikuu cha Dar es Salaam UDSM ambako kamati ilielezwa historia ya vyura hao na utunzwaji wake.  <topic>: KITAIFA 